ការជ្រៀតជ្រែកពីបរទេសក្នុងសហគមន៍

របៀបរាយការណ៍អំពីការគម្រាមនិងបំភិតបំភ័យពីបរទេស

**FACTSHEET** / April 2023 **afp.gov.au**

# អារម្ភកថា

ការជ្រៀតជ្រែកពីបរទេសគឺជាសកម្មភាពដែលអាចបង្កឲ្យមានបញ្ហាធ្ងន់ធ្ងរដល់ប្រជាជន អធិបតេយ្យភាព និងសន្តិសុខអូស្ត្រាលី ហើយនិងបូរណភាពនៃស្ថាប័នជាតិទាំងឡាយរបស់យើង។ ការគម្រាមដែលមានលក្ខណៈជាការជ្រៀតជ្រែកពីបរទេសមិនមែនមានត្រឹមតែក្នុងមួយជ្រុងនៃសហគមន៍អូស្ត្រាលីឡើយ ហើយក៏មិនមែនប្រព្រឹត្តឡើងដោយរដ្ឋតែមួយប៉ុណ្ណោះ។ រដ្ឋបរទេសដែលជាអ្នកប្រព្រឹត្តកោងកាច (ប្រទេសដែលធ្វើសកម្មភាពប្រឆាំងនិងប្រទេសដទៃ) កំពុងបង្កើតនិងប្រឹងរកឱកាសដើម្បីជ្រៀតជ្រែកជាមួយអ្នកមានតួនាទីសម្រេចទាំងឡាយនៅប្រទេសអូស្ត្រាលីនៅគ្រប់ថ្នាក់ក្នុងរដ្ឋាភិបាល និងឆ្លងកាត់ផ្នែកមួយចំនួន រួមទាំងស្ថាប័នប្រជាធិប្បតេយ្យ សិក្សាធិការនិងស្រាវជ្រាវ ប្រព័ន្ធផ្សព្វផ្សាយនិងទូរគមនាគមន៍ ហេដ្ឋារចនាសម្ព័ន្ធសំខាន់ៗ ហើយនិងជាសំខាន់ សហគមន៍ដែលមានវប្បធម៌និងភាសាចម្រុះរបស់យើង (CALD)។

# ការជ្រៀតជ្រែកពីបរទេសនៅក្នុងសហគមន៍

ការជ្រៀតជ្រែកពីបរទេសនៅក្នុងសហគមន៍ត្រូវបានគេឲ្យអត្តន័យថាជាការគម្រាមនិងបំភិតបំភ័យដែលមានការបញ្ជា មើលពីលើ ឬឧបត្ថមថវិកាដោយរដ្ឋាភិបាលបរទេសសំដៅទៅលើសហគមន៍ CALD ដើម្បីបង្កគ្រោះថ្នាក់និងការប៉ះពាល់ដល់របៀបរស់នៅពហុវប្បធម៌របស់ប្រទេសអូស្ត្រាលី។ រដ្ឋាភិបាលបរទេសអាចជ្រៀតជ្រែកក្នុងសហគមន៍នានាដើម្បីគោលបំណងមួយចំនួន ៖

* ដើម្បីបំបិទមាត់កុំឲ្យទិទានគោលនយោបាយក្នុងនិងក្រៅប្រទេសរបស់រដ្ឋាភិបាលនោះ
* ដើម្បីតាមមើលសកម្មភាព (អនឡាញនិងមិនអនឡាញ) របស់សមាជិកនៃក្រុម CALD
* ដើម្បីឃោសនាអំពីទស្សនៈនិងគោលនយោបាយរបស់រដ្ឋាភិបាលបរទេសនោះ
* ដើម្បីយកព័ត៌មានសម្រាប់ភាពចំណេញរបស់រដ្ឋាភិបាលបរទេសនោះ
* ដើម្បីជះឥទ្ធិពលលើទស្សនៈនិងយោបល់របស់ប្រជាពលរដ្ឋជាទួទៅ

# ការជ្រៀតជ្រែកពីបរទេសក្នុងសហគមន៍អាចមានច្រើនសណ្ឋាន

រួមទាំង ៖

* ការវាយតប់ ឬការគម្រាមថានឹងវាយតប់
* ការកៀបដើម្បីឲ្យជនរងគ្រោះធ្វើអ្វីមួយ
* ការចាប់ជំរិត ការឃុំឃាំងខុសច្បាប់ ឬការបង្អត់សេរីភាព
* ការលបមើល និងការឃ្លាំមើលដោយផ្ទាល់ឬតាមប្រព័ន្ធអេឡិចត្រូនិចដែលគ្មានអ្នកណាចង់បាន
* ការកៀបសង្កត់បុគ្គលម្នាក់តាមការគម្រាមគ្រួសារឬគ្នាខ្ននៅបរទេសដើម្បីបង្ខំឲ្យបុគ្គលនោះធ្វើតាមអ្វីដែលពួកគេចង់បាន
* ការផ្សព្វផ្សាយតាមអនឡាញនូវព័ត៌មានមិនពិតដើម្បីបង្ខូចឈ្មោះបុគ្គលណាម្នាក់ឬក្រុមណាមួយ។

ជាកត្តាសំខាន់ ដើម្បីបានជាការជ្រៀតជ្រែកពីបរទេសក្រោមច្បាប់ឆ្នាំ ១៩៩៥ សកម្មភាពនោះត្រូវតែមានភ្ជាប់ជាមួយរដ្ឋាភិបាលបរទេសមួយ ឬក៏តំណាងរបស់ប្រទេសនោះ។ ក្នុងការវាយតម្លៃអំពីឧក្រិដ្ឋភាព អាជ្ញាធរមានសមត្ថកិច្ចអាចពិចារណាផងដែរថាវាជាបទល្មើសនៅក្នុងរដ្ឋឬដែនដីអូស្ត្រាលី។

# តើគេសំដៅអ្នកណា ?

រដ្ឋាភិបាលបរទេសអាចសំដៅចំពោះ ៖

* ជនដែលពីមុនឬបច្ចុប្បន្នមានសញ្ជាតិប្រទេសនោះហើយកំពុងរស់នៅប្រទេសអូស្ត្រាលី
* សកម្មជននយោបាយនិងសិទ្ធិមនុស្ស
* អ្នកប្រឆាំង
* អ្នកសារព័ត៌មាន
* អ្នកមកពីគណបក្សប្រឆាំង
* ក្រុមសាសនាឬជនជាតិភាគតិច

# តើខ្ញុំអាចធ្វើអ្វីដើម្បីជួយ ?

ទោះបីមិនមែនការរាយការណ៍អំពីការជ្រៀតជ្រែកពីបរទេសទាំងអស់សុទ្ធតែបង្កើតឲ្យមានការឆ្លើយតបដែលច្បាស់ក្រឡែតថាត្រូវតែមានពី AFP នោះទេ ប៉ុន្តែការរាយការណ៍និមួយៗវា**ជួយក្នុងការបង្កើតបានរូបភាព**របស់បញ្ហាទាំងឡាយដែលកំពុងលេចចេញឡើង។

ចំពោះការបារម្ភនានា និង/ឬ ហេតុការណ៍នានានៃការជ្រៀតជ្រែកពីបរទេសក្នុងសហគមន៍ គេអាចធ្វើការរាយការណ៍ទៅ **National Security Hotline (NSH) (**ទូរសព្ទមានជាប្រចាំស្ដីអំពីសន្តិសុខជាតិ)

* NSH ធ្វើការ ២៤ម៉ោងក្នុង១ថ្ងៃ ៧ ថ្ងៃក្នុង១សប្ដាហ៍ ហើយជាចំណុចទំនាក់ទំនងកណ្ដាលសម្រាប់ការរាយការណ៍អំពីការបារម្ភថាអាចមានការជ្រៀតជ្រែកពីបរទេសក្នុងសហគមន៍។
* ទូរសព្ទការីរបស់ NSH នឹងដឹងថាត្រូវធ្វើអ្វីជាមួយនិងព័ត៌មានដែលលោកអ្នកផ្ដល់ ហើយបើត្រូវ ពួកគេនឹងបញ្ជូនទៅអាជ្ញាធរច្បាប់និងភ្នាក់ងារសន្តិសុខដើម្បីធ្វើការវាយតម្លៃ។
* ទូរសព្ទការីរបស់ NSH គិតការហៅចូលនិមួយៗថាមិនមែនជារឿងលេងៗទេ ហើយផ្ដល់តម្លៃដល់គ្រប់ព័ត៌មានទាំងអស់ដែលពួកគេទទួល។
* យើងដឹងថា ការរាយការណ៍អំពីរឿងដែលគួរឲ្យបារម្ភអាចជាជំហានធំមួយ។ យើងមានគោលការណ៍ដ៏ហ្មត់ចត់ថាអ្នកមានសិទ្ធិស្ថិតក្នុងភាពសម្ងាត់។ សូមប្រាប់ទៅទូរសព្ទការីប្រសិនបើអ្នកចង់ស្ថិតនៅជាអនាមឹក។
* ដោយសារភាពរសើបនៃព័ត៌មានទាំងនោះ លោកអ្នកនឹងមិនទទួលបានការផ្ដល់ដំណឹងអំពីលទ្ធផលនៃការហៅទូរសព្ទឬអ៊ីមែលរបស់លោកអ្នកនោះទេ។

ព័ត៌មានដែលអ្នកផ្ដល់អាចជាព័ត៌មានដែល AFP នៅខ្វះ ហើយត្រូវការវាដើម្បីជួយទប់ស្កាត់ការជ្រៀតជ្រែកពីបរទេសក្នុងសហគមន៍។

មានផ្លូវពីរបីយ៉ាងក្នុងការទាក់ទងជាមួយ **NSH** ៖

* ទូរសព្ទទៅលេខ **1800 123 400**
  + ហៅពីក្រៅអូស្ត្រាលី : (+61) 1300 123 401
  + សម្រាប់អ្នកប្រើ TTY (អ្នកមានពិការភាពត្រចៀក) : 1800 234 889
  + **ប្រសិនបើអ្នកត្រូវការអ្នកបកប្រែ សូមទូរសព្ទទៅសេវាបកប្រែលេខ** **131 450** ហើយសុំឲ្យគេហៅទៅ **National Security Hotline**
* **SMS** (សារតាមទូរសព្ទ)
  + សូមបញ្ជូនព័ត៌មានរបស់អ្នកជាអក្សរទៅលេខ 0498 562 549
* **អ៊ីមែល** 
  + សូមបញ្ជូនព័ត៌មានរបស់អ្នកតាមអ៊ីមែលទៅ [hotline@nationalsecurity.gov.au](mailto:hotline@nationalsecurity.gov.au)
* **ប្រែសណីយ៍** 
  + សូមផ្ញើសំបុត្រព័ត៌មានរបស់អ្នកទៅ ៖

National Security Hotline  
Department of Home Affairs  
PO Box 25  
Belconnen ACT 2616

**របៀបដទៃទៀតក្នុងការរាយការណ៍**

លោកអ្នកអាចរាយការណ៍អំពីការបារម្ភរបស់លោកអ្នកតាមមធ្យោបាយមួយចំនួនច្រើនទៀត បើត្រូវ។

* eSafety ជួយយកចេញនូវព័ត៌មានដែលអាក្រក់ធ្ងន់ធ្ងរតាមអនឡាញ។ លោកអ្នកអាចរាយការណ៍អំពីការប្រើអនឡាយខុសធ្ងន់ធ្ងរទៅស្នងការនៃ eSafety នៅ [esafety.gov.au/report](http://www.esafety.gov.au/report).
* ប្រសិនបើអ្នកមានអារម្មណ៍ថាមានគេគម្រាម ឬមិនមានសុវត្ថិភាពក្នុងសណ្ឋានណាមួយ អ្នកអាចទាក់ទងទៅ ៖
  + **ប៉ូលិស - តាមលេខ 000 សម្រាប់ការគម្រាមភ្លាមៗ**
  + **ប៉ូលិស - តាមលេខ 13 14 44 សម្រាប់ឲ្យប៉ូលិសមកកន្លែងកើតហេតុដែលមិនបង្កគ្រោះថ្នាក់ដល់ជីវិត។**
* អ្នកអាចរាយការណ៍អំពីឧក្រិដ្ឋកម្មសហធនទៅ AFP តាមទម្រង់បែបបទ “Report a Commonwealth Crime” អនឡាញនៅ [forms.afp.gov.au/online\_forms/report\_a\_crime](https://forms.afp.gov.au/online_forms/report_a_crime)។ ចំពោះព័ត៌មានបន្ថែមស្ដីអំពីអ្វីដែលរាប់ជាឧក្រិដ្ឋកម្មសហធន សូមមើល [afp.gov.au/contact-us/report-commonwealth-crime#What-is-a-Commonwealth-crime](https://www.afp.gov.au/contact-us/report-commonwealth-crime#What-is-a-Commonwealth-crime).
* សមាជិកណាមួយក៏ដោយក្នុងសហគមន៍ អាចរាយការណ៍អំពីការសង្ស័យថាមានចារកម្ម ឬសកម្មភាពជ្រៀតជ្រែកពីបរទេស ដោយនិយាយផ្ទាល់ជាមួយសមាជិកនៃ AFP (រួមទាំងក្រុមទំនាក់ទំនងសហគមន៍របស់ AFP)។

# តើខ្ញុំអាចនឹករំពឹងថានឹងឃើញអ្វីកើតឡើងដោយការរាយការណ៍អំពីការជ្រៀតជ្រែកពីបរទេសក្នុងសហគមន៍ ?

AFP មិនអាចស៊ើបអង្កេតរាល់របាយការណ៍អំពីការជ្រៀតជ្រែកពីបរទេសក្នុងសហគមន៍ទេ។ រាល់ការហៅទូរសព្ទទៅ AFP ឬរបាយការណ៍អំពីឧក្រិដ្ឋកម្ម ត្រូវបានវាយតម្លៃតាមករណីនិមួយៗដើម្បីបញ្ជាក់ថា តើមានបទល្មើសឧក្រិដ្ឋដែរឬអត់។ លទ្ធផលនៃការរាយការណ៍ រួមមាន ៖

* វាអាចមិនមានការឆ្លើយតបដោយសាររឿងរ៉ាវនោះមិនដល់កម្រិតច្បាប់ដែលប៉ូលិសត្រូវចាត់វិធានការណ៍
* AFP អាចធ្វើការស៊ើបអង្កេត
* មានប៉ូលិសផ្នែកមួយទៀត ឬស្ថាប័នរដ្ឋាភិបាលមួយទៀត ចាត់ចែងរឿងនោះ។

សម្រាប់បទល្មើសនានានៅក្រៅប្រទេសអូស្ត្រាលី

យើងអនុវត្តតាមការកំណត់ដែនសមត្ថកិច្ចយុត្ថាធិការ។

# ប្រភេទនៃការគម្រាមកំហែង

## ប្រសិនបើអ្នកត្រូវបានគេគម្រាមដោយផ្ទាល់

* ចូរសរសេរ ឬកត់អំពីការគម្រាមនោះឲ្យដូចអ្វីៗដែលគេបាននិយាយ/ធ្វើសញ្ញា។
* កត់ចំណុចលំអិតឲ្យបានច្រើនអំពីជនដែលធ្វើការគម្រាមនោះ(ឈ្មោះ ភេទ កំពស់ ទម្ងន់ ពណ៌ភ្នែកនិងសក់ សម្លេង ខោអាវ ឬក៏ភិនភាគចម្លែក)។
* រាយការណ៍អំពីការគម្រាមនោះទៅប៉ូលិស។

## ប្រសិនបើអ្នកត្រូវបានគេគម្រាមតាមទូរសព្ទ

* បើអាច ធ្វើសញ្ញាទៅអ្នកដទៃដែលនៅក្បែរឲ្យស្ដាប់និងប្រាប់ប៉ូលិស។
* ថតសម្លេងក្នុងទូរសព្ទ បើអាច។
* សរសេរពាក្យឲ្យដូចដែលគេនិយាយគម្រាមនោះ។
* ចម្លងព័ត៌មានទាំងឡាយណាដែលមានក្នុងអេក្រង់អេឡិចត្រូនិចរបស់ទូរសព្ទ។
* រកពេលសម្រាប់ពិភាក្សាលំអិតជាមួយប៉ូលិស។

## ប្រសិនបើអ្នកត្រូវបានគេគម្រាមតាមមធ្យោបាយអេឡិចត្រូនិច រួមទាំងតាមសារអក្សរ សារផ្ទាល់/ឯកជន បណ្ដាញសង្គម ឬអ៊ីមែល

* ចូរកុំលុបសារទាំងនោះចេញ
* ព្រិន ថតរូប ចុចថតទុក (screenshot ) ឬចម្លងទុកព័ត៌មានក្នុងសារនោះ (ប្រធានបទ ថ្ងៃខែ ម៉ោង អ្នកផ្ញើ ។ល។)។ សុំឲ្យច្បាស់ថាអ្នកផ្ទុកឬចុចថតទុកសារទាំងឡាយណាដែលគេបង្កើតសម្រាប់តែប្រើបណ្ដោះអាសន្ន។
* ប្រាប់ទៅប៉ូលិសភ្លាមថាអ្នកទទួលបានការគម្រាម។
* រក្សាទុកភស្តុតាងអេឡិចត្រូនិចទាំងអស់។

ដើម្បីការពារខ្លួនអ្នកពីការគម្រាមប្រភេទទាំងនេះ សូមធ្វើតាមយោបល់ខាងក្រោមនេះ ៖

• កុំបើកសារអេឡិចត្រូនិច ឬឯកសារភ្ជាប់មកជាមួយ ពីអ្នកដែលយើងមិនស្គាល់

• កុំប្រាស្រ័យទាក់ទងក្នុងបណ្ដាញសង្គមជាមួយបុគ្គលដែលអ្នកមិនស្គាល់ ឬដែលអ្នកមិនបានហៅរក

• សុំឲ្យច្បាស់ថា  
កម្រិតសន្តិសុខក្នុងឧបករណ៍/គណៈនេយ្យរបស់អ្នកត្រូវបានដាក់ឲ្យមានការការពារខ្ពស់បំផុត

• ឧករិដ្ឋជនតាមកុំព្យូទ័រនិងអ៊ិនធើណិតអាចធ្វើឲ្យសន្តិសុខនៃឧបករណ៍អេឡិចត្រូនិចរបស់អ្នកមិនសូវមាំទាំ ហើយធ្វើឲ្យគេឃើញព័ត៌មានផ្ទាល់ខ្លួនរបស់អ្នក

• ទាក់ទងទៅស្ថាប័នហិរញ្ញវត្ថុរបស់អ្នកភ្លាមដើម្បីការពារគណៈនេយ្យរបស់អ្នកកុំឲ្យគេលួចអត្តសញ្ញាណ

• ប្រើឃ្លាសម្ងាត់ដែលមាំ ហើយកុំប្រើឃ្លាសម្ងាត់ដដែលៗនោះសម្រាប់វែបសាយច្រើន

• ធ្វើយ៉ាងណាឲ្យកម្មវិធីប្រឆាំងវីរុស និងប្រឆាំងកម្មវិធីបំផ្លាញកុំព្យូទ័រ មានធ្វើបច្ចុប្បន្នភាព

• ធ្វើឲ្យប្រព័ន្ធ និងប្រូក្រាម មានបច្ចុប្បន្នភាពតាមការតម្រូវ

• អនុវត្តការបញ្ជាក់អត្តសញ្ញាណតាមរយៈ២កត្តា

• ផ្ទុកបំរុង(Backup)ទិន្នន័យជាប្រចាំ

• ធ្វើឲ្យឧបករណ៍ចល័តរបស់អ្នក មានសន្តិសុខមាំទាំ

• បណ្ដុះបណ្ដាលគំនិត និងការយល់ដឹងរបស់អ្នកអំពីសន្តិសុខនៃកុំព្យូទ័រនិងអ៊ិនធើណិត

• សម្រាប់ព័ត៌មានបន្ថែម សូមចូលទៅ cyber.gov.au.